**- сонли ШАРТНОМА**

*(Лойиҳавий таъминлаш)*

**Тошкент ш. “\_\_\_”\_\_\_\_\_\_\_\_\_\_\_\_ 2022 йил**

Бундан буён Буюртмачи деб юритиладиган **“Умумий фойдаланишдаги автомобиль йўлларини қуриш ва реконструкция қилиш дирекцияси” ДУК** номидан директор **Д. Юсупов** ва кейинги ўринларда Пудратчи деб юритиладиган **(Лойиҳачи ташкилот номи)** Ўзбекистон Республикаси Вазирлар Махкамасининг 2022 йил 15 апрелдаги “2022 йилги ижтимоий ва ишлаб чиқариш инфратузилмасини ривожлантириш дастури ижросини таъминлаш хамда 2023 йилда амалга ошириладиган ижтимоий ва ишлаб чиқариш инфратузилмасини ривожлантириш лойиҳаларининг рўйхатини шакиллантириш чора-тадбирлари тўғрисида”ги Раёсат мажлисининг 54-сонли баёни., ...... Танлов комиссияси йиғилишининг 2022 йил \_\_\_\_\_\_\_\_\_\_\_даги \_\_\_\_\_-сонли баёнига асосан қуйидаги шартномани туздилар:

1. **Шартнома предмети**

1.1. Пудратчи Буюртмачининг топшириғи бўйича белгиланган муддатда ..............................объектининг лойиҳа-смета ҳужжатларини ишлаб чиқиш ва мазкур ҳужжатларни белгиланган тартибда Буюртмачига топшириш мажбуриятларини, Буюртмачи эса уни қабул қилиб олиш ва ҳақ тўлаш мажбуриятини ўз зиммасига олади.

1.2. Бажариладиган ишлар 2022 йил \_\_\_\_\_\_\_\_\_\_\_даги \_\_\_\_\_-сонли тасдиқланган топшириққа ва соҳага оид қонун талабларига асосан амалга оширилади.

1.3. Шартнома лойиҳа-смета ҳужжатларини ишлаб чиқишга, қидирув ишларини бажаришга, лойиҳа-смета ҳужжатларини тегишли экспертиза кўригидан ўтказиб ижобий хулоса олишга, муаллифлик назорати олиб бориш ва техник шартларни ва АПЗ тайёрлаш, объектнинг лойиҳавий таянч нуқталарини жойида боғлаш (разбивка) билан боғлиқ бошқа ишларга тузилган.

1.4. Лойиҳа-смета ҳужжатларини ишлаб чиқиш, қидирув ишларини бажариш, экспертиза кўригидан ўтказиб ижобий хулоса олиш ва лойиҳа ечимини ҳимоя қилиш ҳамда буюртмачига топшириш ишлари, шартнома Ўзбекистон Республикаси Молия вазирлиги Республика Ғазначилигида рўйхатдан ўтган кундан бошланиб, 30 кун муддатда тугатилади (муаллифлик назорати ишларидан ташқари). Ушбу муддатларда бажарилмаган ишлар учун белгиланган тартибда пеня хисобланади ва ундирилади.

1.5. Пудратчи лойиҳа-смета ҳужжатларига ижобий экспертиза хулосаси олинганидан сўнг 15 кун ичида 3 (уч) нусхада лойиҳа-смета ҳужжатларини Буюртмачига тақдим этиши керак.

1.6. Ушбу шартномани амал қилиш муддати 2022 йил 31 декабрь. Кейинги йилга ўтувчи иш ҳажмлари учун қўшимча келишув имзоланади.

1. **Шартнома баҳоси ва тўловлар қоидалари**
   1. Шартноманинг баҳоси 1-иловага мувофиқ **ҚҚС билан \_\_\_\_\_\_\_\_\_\_\_ (\_\_\_\_\_\_\_\_\_)** сўмни ташкил қилади ва мазкур шартноманинг 2-иловасидаги лойиҳа ишларини бажариш ва молиялаштириш жадвалига мувофиқ бажарилади.

2.2. Буюртмачи шартнома Ўзбекистон Республикаси Молия вазирлиги Ғазначилигидан рўйхатдан ўтгандан сўнг 15 кун ичида жорий йилда бажариладиган ишлар ҳажмидан 30% миқдорида аванс тўловини амалга оширади.

2.3. Бажарилган ишлар учун жорий молиялаштириш Буюртмачи ва Пудратчи томонидан топшириш-қабул қилиш ва бошқа лозим ҳужжатлар, далолатномалар расмийлаштирилгандан сўнг 15 кун ичида ажратилган аванс маблағи миқдори тўлиқ ушлаб қолиниб амалга оширилади.

2.4. Лойиҳа-смета хужжатлари буюртмачи томонидан кўриб чиқилиб, пудратчи томонидан экспертизага тақдим этилгандан сўнг, жами ишлар ҳажмининг 70% фоиз миқдоригача тўлов учун қабул қилинади.

Объект бўйича ижобий экспертиза хулосаси олингандан ва 3 (уч) нусхада лойиха-смета ҳужжатлари Буюртмачига юк хати орқали тақдим этилгандан кейин қолган маблағ (муаллифлик назорати харажатларидан ташқари) топшириш-қабул қилиш далолатномаси расмийлаштирилиб, (мазкур шартноманинг 2.3-бандига асосан) молиялаштирилади.

2.5. Ишлар қиймати узил-кесил хисобланади ва кейинчалик қайта кўриб чиқилиши мумкин эмас, қуйидаги ҳоллар бундан мустасно:

ишлар қийматини кўпайтиришга енгиб бўлмайдиган куч (форс-мажор) ҳолатлари сабаб бўлганда;

ишлар ҳажми Буюртмачи томонидан ўзгартирилганда.

1. **Toмонлар мажбуриятлари**

3.1. Буюртмачи барча ишлар бажариб бўлингандан кейин белгиланган нархнинг ҳаммасини   
Пудратчига тўлаши ёки ишларнинг айрим босқичлари тугалланганидан кейин нархнинг тегишли қисмини тўлаши; тайёрланган лойиҳа-смета ҳужжатларининг ёки бажарилган қидирув ишларининг камчиликлари   
борлиги муносабати билан учинчи шахс томонидан буюртмачига нисбатан қўзғатилган даъво аризасидан ишда қатнашишга Пудратчини жалб қилиши шарт.

3.2. Пудратчи Лойиҳа-смета хужжатларини ишлаб чиққандан сўнг, лойиҳа-смета ҳужжатларини экспертиза харажатларини қоплаб уни экспертизадан ўтказишни ўз зиммасига олади.

3.3. Пудратчи лойиҳа ва қидирув ишларини бажариш учун топшириқдаги ва бошқа дастлабки маълумотлардаги талабларга риоя қилиши шарт ва буюртмачининг розилиги билангина улардан четга чиқишга ҳақли. Пудратчи ишларни лойиҳалаш ҳақидаги топшириқ ва бошқа дастлабки маълумотларга мувофиқ бажариши; тайёр бўлган лойиҳа-смета хужжатларини буюртмачи билан келишиб олиши, шунингдек; тайёр бўлган лойиҳа-смета ҳужжатларини ва қидирув ишлари натижаларини шартномада белгиланган муддатларда буюртмачига топшириши; буюртмачининг розилигисиз лойиҳа-смета ҳужжатларини учинчи шахсларга бермаслиги шарт.

3.4. Пудратчи лойиҳа-смета ҳужжатлари ва қидирув ишларидаги камчиликлар учун, шу жумладан кейинчалик қурилиш жараёнида, шунингдек тайёрланган лойиҳа-смета ҳужжатлари ва бажарилган қидирув ишлари маълумотлари асосида барпо этилган объектни ишлатиш жараёнида аниқланган камчиликлар учун жавобгар бўлади. Лойиҳа-смета хужжатларида ёки қидирув ишларида камчиликлар аниқланган тақдирда Пудратчи Буюртмачининг талаби билан лойиҳа-смета хужжатларини бепул қайта ишлаб чиқиш ва шунга мувофиқ зарур қўшимча қидирув ишларини бажариш, шунингдек, агар қонунда ёки шартномада бошқача тартиб белгиланган бўлмаса, келтирилган зарарни буюртмачига тўлаши шарт.

3.5. Пудратчи Лойиҳа ва қидирув ҳужжатлари асосида объект қурилиши жараёнида муаллифлик назоратини амалга оширади.

**4. Ишларни топшириш ва қабул қилиш тартиби**

4.1. Бажарилган ишларни топшириш ва қабул қилиш Лойиҳа-смета хужжатларини бажариш топшириқ талабларига биноан белгиланади.

4.2. Ишлар бажарилишининг алоҳида босқичи ва шартнома бўйича белгиланган жами ишлар тугагандан сўнг Пудратчи Буюртмачига ишларни топшириш ва қабул қилиш далолатномаси билан хужжатлар тўпламини топширади.

4.3. Буюртмачи ишларни топшириш ва қабул қилиш далолатномаси ва мазкур шартноманинг 4.2 бандида кўрсатилган ҳисобот хужжатларини олгандан сўнг 10 кун мобайнида ишларни қабул қилиш ва Пудратчига имзоланган топшириш ва қабул қилиш далолатномасини ёки ишларни қабул қилмасликнинг асосланган рад жавобини юборишни ўз зиммасига олади.

4.4. Буюртмачи ишларни қабул қилмаслигининг асосли рад жавобини берган ҳолда зарур бўлган қўшимча ишларнинг рўйхати ва уларнинг бажарилиш муддатларини кўрсатган ҳолда, икки томонлама далолатнома тузилади.

4.5. Агар ишларни бажарилиш жараёнида уни давом эттириш мақсадга мувофиқ эмаслиги аниқланса, томонлар 5 кун муддат ичида уни тўхтатиш тўғрисида бир-бирини хабардор қилиши ва 15 кун ичида ишларни давом эттириш мақсадга мувофиқ ёки мувофиқ эмаслиги тўғрисидаги масалани кўриб чиқиши шарт. Ишларнинг тўхтатилиши томонлар учун Ўзбекистон Республикаси Фуқаролик кодексида кўзда тутилган оқибатлар ва жавобгарликка олиб келади.

4.6. Томонлардан бири мазкур шартномада кўзда тутилган ишларни тўхтатиш тўғрисида ёзма хабар берган вақт ўзаро ҳисоб-китоб қилиш вақти ҳисобланади.

4.7. Лозим топилган ҳолларда томонлар холис экспертларга Лойиҳа бўйича хулоса учун мурожаат қилиши мумкин.

1. **Конфиденциал маълумотларни ҳимоялаш**

5.1. Ишлар бажарилиши даврида Пудратчи конфиденциал ҳисобланадиган маълумотлар ишлаб чиққан ёки уларни Буюртмачидан олган ҳолларда уларни ҳимоялаш, ошкор бўлишини олдини олиш мақсадида тегишли тадбир ва чоралар кўради.

**6. Қўшимча шартлар**

6.1. Пудратчи лойиҳа-смета хужжатларини ишлаб чиқиш ишларини муддатидан олдин бажарган ҳолда, Буюртмачи уни мазкур шартноманинг 4-бандига асосан қабул қилади ва тўла тўловни амалга оширади.

6.2. Ўзаро мулоқат йўли билан ҳал қилинмаган муаммолар қонун ҳужжатларида ўрнатилган тартибда ҳал қилинади. Келишувга келинмаган такдирда тортишувлар, келишмовчиликлар, низолар Тошкент туманлараро Иқтисодий судида эътироз тартибига риоя қилган холда, кўриб чикилади. Эътирозлар ёзма равишда тақдим қилиниши керак ва уларни кўриб чиқиш муддати эътироз билдирилган томон олганидан кейин 1 (бир) ой муддатни ташкил этади.

6.3. Шартномага томонлар розилиги асосида, ёзма равишда ўзгартиришлар ва қўшимчалар киритилиши мумкин. Шартномани бажаришдан бир тарафлама бош тортиш, шартномани бир тарафлама бекор қилиш мумкин эмас.

6.4. Пудратчи шартномада кўрсатилган ишларни бажариш учун, Буюртмачини ўрнатилган тартибда маълум қилган ҳолда, учинчи шахсларни ўрнатилган тартибда жалб қилиш ҳуқуқига эга.

6.5. Буюртмачи томонидан дастлабки тўлов ўз вақтида ўтказилмаган холда кечиктирилганда ишларни тугаллаш муддати тўлов кечиктирилган вақтга қадар узайтирилади.

6.6. Буюртмачи томонидан топшириш-қабул қилиш ва бошқа лозим хужжатлар, далолатномалар расмийлаштирилгандан сўнг тўловлар билан боғлиқ ўз мажбуриятлари кечиктирилган ҳар бир кун учун мажбуриятларнинг бажарилмаган қисмининг 0,1 фоизи миқдорида пеня тўланади, бунда пенянинг умумий суммаси бажарилмаган ишлар ёки кўрсатилмаган хизматлар қийматининг 20 фоизидан ошмаслиги лозим.

6.7. Пудратчи томонидан лойиҳа-смета хужжатларини тайёрлаш ва буюртмачига топшириш ўз вақтида бажарилмай мажбуриятлар бузилган бўлса, Пудратчи Буюртмачига муддати ўтказиб юборилган ҳар бир кун учун мажбуриятларнинг бажарилмаган қисмининг 0,1 фоизи миқдорида пеня тўлайди, бироқ бунда пенянинг умумий суммаси бажарилмаган ишлар ёки кўрсатилмаган хизматлар қийматининг 20 фоизидан ошмаслиги лозим.

6.8. Тўланган пеня ёки жарималар томонларни ушбу шартнома бўйича ўз мажбуриятларини бажаришдан озод қилмайди.

6.9. Ушбу шартнома ўзбек тилида икки нусхада тузилди.

6.10. Мазкур шартнома томонлар ўз мажбуриятларини тўлиқ бажаргунча қадар амал қилади.

6.11. Шартномага қуйидагилар илова қилинади:

* Шартнома баҳосининг келишуви баённомаси (1-илова)
* Лойиҳа-смета ҳужжатларини ишлаб чиқишни бажариш ва молиялаштириш жадвали (2-илова)

1. **Томонларнинг манзили ва ҳисоб рақамлари**

|  |  |  |
| --- | --- | --- |
| **“Буюртмачи”** |  | **“Пудратчи”** |
| **“Умумий фойдаланишдаги автомобил йўлларини қуриш ва реконструкция қилиш дирекцияси” ДУК**  100000.Тошкент шахри,  Мустақиллик шоҳ кўчаси 68-уй.  Тел: 237-32-04  Ҳ/р: 3045 1086 0262 6970 45 \_\_\_\_\_\_\_\_\_\_\_\_\_  Ўзбекистон Республикаси Молия вазирлиги Ғазначилиги Амалиёт бошқармаси  х/р: 2340 2000 3001 0000 1010  МФО: 00014 ИНН: 304 803 666  МБ Тошкент шахар бўйича ББ ХКМ |  |  |
| **Директор \_\_\_\_\_\_\_\_\_\_\_ Д. Юсупов** |  |  |

# 2022 йил “\_\_\_”\_\_\_\_\_\_\_\_\_\_\_даги

# -сонли шартномага 1- илова

**Шартнома баҳосининг келишув**

**Б А Ё Н Н О М А С И**

Биз, қуйида имзо чекувчилар: **...........................................................................................** объектининг лойиҳа-смета ҳужжатларини ишлаб чиқишбўйича 2022 йил “\_\_\_” \_\_\_\_\_\_\_\_\_\_\_\_\_даги \_\_\_\_- сонли шартнома баҳоси жами **ҚҚС билан \_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_)** сўмга тенг деб келишилганини тасдиклаймиз.

Ушбу баённома Буюртмачи ва Пудратчи ўртасида ўзаро ҳисоб–китобларни амалга ошириш учун асос ҳисобланади.

|  |  |  |
| --- | --- | --- |
| **“Буюртмачи”** |  | **“Пудратчи”** |
| **“Умумий фойдаланишдаги автомобил йўлларини қуриш ва реконструкция қилиш дирекцияси” ДУК**  100000.Тошкент шахри,  Мустақиллик шоҳ кўчаси 68-уй.  Тел: 237-32-04  Ҳ/р: 3045 1086 0262 6970 45 \_\_\_\_\_\_\_\_\_\_\_\_\_  Ўзбекистон Республикаси Молия вазирлиги Ғазначилиги Амалиёт бошқармаси  х/р: 2340 2000 3001 0000 1010  МФО: 00014 ИНН: 304 803 666  МБ Тошкент шахар бўйича ББ ХКМ |  |  |
| **Директор \_\_\_\_\_\_\_\_\_\_\_ Д. Юсупов** |  |  |

2022 йил "\_\_\_\_" \_\_\_\_\_\_\_\_даги -сонли шартномага 2 -илова

|  |  |  |  |  |  |  |
| --- | --- | --- | --- | --- | --- | --- |
| **.................................................................................... объектининг лойиҳа-смета ҳужжатларини ишлаб чиқиш** | | | | | | |
| **БАЖАРИШ ВА МОЛИЯЛАШТИРИШ ЖАДВАЛИ** | | | | | | |
| **№** | **Бажариладиган ишларнинг номи** | **Қиймати** | **Бажариш** *(Шартноманинг 1.4 банди асосида)* | | **Молиялаштириш** *(Шартноманинг 2.3 банди асосида)* | |
| **2022 йил** | **2023 йил** | **2022 йил** | **2023 йил** |
|  | *Аванс маблағи* |  |  |  |  |  |
| *1* | *Топография ва геология ишлари, диагностика ишлари, Атроф муҳитга таъсир баёни (ЗВОС), АПЗ тайёрлаш, Лойиҳа-смета ишлари, Экспертиза харажатлари* |  |  |  |  |  |
| *2* | *Муаллифлик назорати* |  |  |  |  |  |
|  | **Жами ҚҚС билан:** |  |  |  |  |  |
|  |  | | | | |  |
|  | **Буюртмачи \_\_\_\_\_\_\_\_\_\_\_\_\_** | | **Пудратчи \_\_\_\_\_\_\_\_\_\_\_\_\_** | | |  |
|  |  | |  | | |  |